கேள்வி: சுவடி (நிறுவனம்) குறித்து விரிவாக சொல்லுங்கள்.
பதில்: சுவடி என்பது இலங்கையில் வடக்கே யாழ்ப்பாணம் தலைமைப் பணிமனையைக் கொண்டியங்கும் ஒரு இலாப நோக்கற்ற அமைப்பு ஆகும். அறிவார்ந்த சமூகத்தினைக் கட்டியெழுப்புவதனை முதன்மை இலக்காகக் கொண்டு இவ்வமைப்பு 2010 சூலை 19 இல் நிறுவப்பட்டது. பொதுச்சுகநலத்துறை மேம்பாடு, இளையோர் கல்வி மற்றும் தொழில்வாய்ப்புகளை அதிகரித்தல், காலநிலை மாற்றத்தினைத் தணித்தலும் எதிர்கொள்ளத்தேவையான கட்டமைப்புகளை உருவாக்குதலும் எனப் பல்வேறுபட்ட செயற்பரப்புகளில் சுவடி இயங்கிவருகின்றது.
கேள்வி: சுவடி (நிறுவனம்) - நிறுவனத்தின் தோற்றம் பற்றி நீங்கள் என்ன அறிந்துள்ளீர்கள்?
பதில்: 2009 ஆம் ஆண்டின் இறுதிப் பகுதியில் உள்நாட்டுப் போரால் பாதிக்கப்பட்ட மாணவர்களிற்குக் கல்வி வளங்களைத் தடையின்றிக் கிடைக்கச்செய்ய ஆரம்பிக்கப்பட்ட ’எண்ணிம நூலகச் செயற்திட்டமே’ இந் நிறுவனத்தின் தேவைப்பாட்டினை உணரச் செய்தது. இச் செயற்திட்டம் யாழ்ப்பல்கலைக் கழக மாணவர்கள், சமுக செயற்பாட்டாளர்கள், உயர்தர மாணவர்களிற்குக் கற்பிக்கும் ஆசிரியர்கள் எனப் பலரின் ஆதரவுடன் ஆரம்பிக்கப்பட்ட போதும் பொதுமக்களிடையே எண்ணிம ஆவணங்களைக் கையாளக்கூடிய உபகரணங்கள் பற்றாக்குறையால் பெரிதும் அணுகப்படவில்லை. அறிவார்ந்த சமூகத்தினை உருவாக்குவதை குறிப்பிலக்காகக் கொண்டு பணியாற்றும் ஒரு நிறுவனக்கட்டமைப்பின் தேவை மூன்று தசாப்த உள்நாட்டுப் போரிற்குப் பின்னரான அன்றைய சூழலில் பெரிதும் உணரப்பட்டது.